මේ සමාගම පිහිටුවීමෙහිලා ඇමෙරිකානු ජාතික කර්නල් හෙන්රි ස්ටීල් ඕල්කට්තුමා දැඩි කැපවීමක් කළ අතර එහි ශාඛා රැසක් ද නොයෙක් රටවල පැනනැගුණි. මේ ව්‍යාපාරය ලොව පුරා ශීඝ්‍රයෙන් පැතිර ගියේ මිනිස් සංවිධාන ශක්තියේ හා කැපවීමේ ප්‍රතිඵලයකින් පමණක් නොවන බවත් ඒ සඳහා නොපෙනෙන දේව බලයක සහාය නොඅඩුව ලැබුණ බවත් එකල එහි සාමාජිකයන්ගේ මතය විය. ඒ පිළිබඳ ඕල්කට්තුමාගේ දින පොතෙහිද විස්තර කොට ඇත. සත්‍ය ගවේෂණයට ලොව ප්‍රබල රටවල් වූ ඇමෙරිකාවෙන් පැමිණි ඕල්කට් සහ රුසියාවෙන් පැමිණි බ්ලැවැට්ස්කි යන ස්ත්‍රී පුරුෂ දෙදෙනා අතර කිසිදා නොබිඳිය හැකි සහෝදර බැම්මක් හා එකමුතුකමක් ඇති කොට ලොව පුරා ගොස් ගවේෂණයට දිරිදුන්නේ මෙකී දේව බලයන් විසින් බව හෙළි වී තිබේ. දිව්‍යමය බලයක් ඇති මේ අන්දමේ ගුප්ත පුද්ගලයන් දෙදෙනෙක් ගැන පැරණි පොත පතේ සඳහන් වේ.
මේ පිළිබඳව විස්තර ඇතුළත් කර තිබෙන්නේ කාගේ දිනපොතේද?
ඕල්කට්තුමාගේ